En mandlig cyklist er torsdag morgen blevet kørt med politieskorte fra Frederikshavn til Aalborg efter et færdselsuheld på Søndergade i Frederikshavn.

Torsdag morgen er en cyklist blevet kørt ned af en bilpå Søndergade i Frderikshavn. Cyklisten blev påkørt af en bil på Søndergade klokken 06.50, og selvom det endnu er uklart, hvad den præcise årsag til ulykken var, har Nordjyllands Politi en formodning om, at cyklisten ikke overholdt sin vigepligt. Manden var bevidstløs og ukontaktbar, da han blev sendt med ambulance til Aalborg Universitetshospital, og en bilinspektør skal nu undersøge stedet hvor ulykken skete, for at finde ud af, hvordan det skete.